
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 588 

5 Δεκεμβρίου 2008 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση Καταφυγίου Τουριστικών Σκαφών στη 

θέση Σαλάντι Δήμου Κρανιδίου. 1 

Κήρυξη ως αναδασωτέας δημόσιας δασικής έκτα¬ 
σης, συνολικού εμβαδού 8,240 στρ. στη δασική 
θέση «Τρόταλι» περιοχής Δρυόπης Περιφέρειας 

Δήμου Τροιζήνας της Νομαρχίας Πειραιά. 2 

Κήρυξη ως αναδασωτέας Δημόσιας δασικής έκτα¬ 
σης, εμβαδού 37,520 στρ. στη δασική θέση «Χρυ¬ 
σή» Περιφέρειας Δήμου Τροιζήνας της Νομαρχί¬ 
ας Πειραιά. 3 


ΑΠΟΦΑΣΕΙ Σ 

Αριθμ. 23876 (1) 


Χωροθέτηση Καταφυγίου Τουριστικών Σκαφών στη 
θέση Σαλάντι Δήμου Κρανιδίου. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α'187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού» 

2. Τις διατάξεις του άρθρ. 34 του Κεφ. Γ' του ν. 2160/1993 
(ΦΕΚ 118 Α') «Δημιουργία και λειτουργία τουριστικών 
λιμένων», όπως αντικαταστάθηκε με τις διατάξεις του 
αρθρ. 27, παρ. 7 του ν. 2636/1998 και συμπληρώθηκε με 
τις διατάξεις του άρθρ. 19, παρ. 2 του ν. 3049/2002. 

3. Τις διατάξεις του π.δ. 149/19.8.2005 (ΦΕΚ 211Α") περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 206/2007 (ΦΕΚ 232Α719.9.2007) 
«Διορισμός Υπουργών και Υφυπουργών». 

5. Την υπ’ αριθμ. Υ288/25.10.2007 (ΦΕΚ 464 Τεύχος 
υπαλλήλων ειδικών θέσεων και οργάνων διοίκησης 
φορέων του δημοσίου και ευρύτερου δημόσιου τομέα) 
Κοινή Απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γενικού Γραμματέα 
του Υπουργείου Τουριστικής Ανάπτυξης. 

6. Την υπ’ αριθμ. 3158/15.2.2008 Τροποποίηση της υπ’ 
αριθμ. 10165/29.11.2004 απόφασης περί συγκρότησης της 
Επιτροπής Τουριστικών Λιμένων όπως τροποποιήθη¬ 


κε με τις υπ’ αριθμ. 8672/13.7.2005 και 6454/26.5.2006 
όμοιες. 

7. Την υπ’ αριθμ. 2564 (ΦΕΚ 24Δ/28.01.1991) περί καθο¬ 
ρισμού των ορίων του αιγιαλού και δημιουργία ζώνης 
παραλίας στη θέση «Σαλάντι» Κοινότητας Διδύμων Ερμι- 
ονίδας και μπροστά από την ιδιοκτησία του ϋΟΜΑΝΙΑΕΕ 
ϋυ ΒΑ33ΙΝ ΜΕϋΙΤΕΒΒΑΝΕΑΝ 3.Α. 

8. Το υπ’ αριθμ. 8958/18.7.2006 αίτημα της εταιρείας 
ΜΕΛΦΑ Ε.Π.Ε. για την χωροθέτηση καταφυγίου τουριστι¬ 
κών σκαφών στην θέση Σαλάντι του Δήμου Κρανιδίου. 

9. Την υπ’ αριθμ. 11/2006 απόφαση του Τοπικού Συμ¬ 
βουλίου του Δ.Δ. Διδύμων Δήμου Κρανιδίου σχετικά με 
το αίτημα της εταιρείας ΜΕΛΦΑ Ε.Π.Ε. περί κατασκευής 
καταφυγίου τουριστικών σκαφών στην θέση Σαλάντι 
του Δ.Δ. Διδύμων του Δήμου Κρανιδίου. 

10. Το υπ’ αριθμ. 8100/30/06/13.10.2006 έγγραφο του 
Υ.Ε.Ν., Γ.Γ. Λιμένων και Λιμ. Πολιτικής, Δ/νση Λιμ. Πολι¬ 
τικής. 

11. Το υπ’ αριθμ. Φ.542/1659/2006, Σ 5831/20.10.2006 έγ¬ 
γραφο του Υπουργείου Εθνικής Άμυνας / Γ ενικό Επιτε¬ 
λείο Ναυτικού / Δ/νση Α2 / Τμήμα Ιε. 

12. Το υπ’ αριθμ. Φ4/3-2/1103/9.3.2007 έγγραφο του 
ΥΠ.ΠΟ/Εφορεία Εναλίων Αρχαιοτήτων. 

13. Το υπ’ αριθμ. ΥΠΠΟ/ΓΔΑΠΚ/ΑΡΧ/Α1/Φ/41/29512/1425 
-13.4.2007 έγγραφο του ΥΠΠΟ, Γεν. Δ/νση Αρχαιοτήτων 
και Πολιτιστικής Κληρονομιάς, Δ/νση Προϊστορικών & 
Κλασικών Αρχαιοτήτων. 

14. Το υπ’ αριθμ. 9625/19.5.2008 έγγραφο της εταιρείας 
ΜΕΛΦΑ Ε.Π.Ε. 

15. Την υπ’ αριθμ. ΥΠΠΟ/ΓΔΑΠΚ/ΑΡΧ/Α1/Φ41/72358/3501 
Απόφαση του Υπουργού Πολιτισμού, Γ εν. Δ/νση Αρχαι¬ 
οτήτων και Πολιτιστικής Κληρονομιάς, Δ/νση Προϊστο¬ 
ρικών και Κλασικών Αρχαιοτήτων 

16. Την υπ’ αριθμ. 4716/11.9.2008 βεβαίωση ανάρτησης 
αιτήματος της Νομαρχιακής Αυτοδιοίκησης Αργολίδας, 
Δ/νση Τεχνικών Υπηρεσιών. 

17. Το από 28.7.2008 Αποδεικτικό Δημοσίευσης αιτή¬ 
ματος του Δήμου Κρανιδίου, Ν. Αργολίδος. 

18. Το υπ’ αριθμ. 216/31.7.2008 Πρακτικό της Επιτροπής 
Τουριστικών Λιμένων του Υπουργείου Τουριστικής Ανά¬ 
πτυξης, στην οποία παρέστησαν οι εκπρόσωποι ΥΠ.ΠΟ, 
Υ.ΠΕ.ΧΩ.Δ.Ε., Υ.Ε.Ν.Α.Ν.Π., ΥΠ.ΕΘ.Α./Γ.Ε.Ν., ΥΠ.ΟΙ.&ΟΙΚ., 
ΥΠ.ΤΟΥΡ.ΑΝ. και Ε.Ο.Τ. σύμφωνα με το οποίο, τα προα- 
ναφερόμενα μέλη ομόφωνα γνωμοδότησαν θετικά για 
την χωροθέτηση καταφυγίου τουριστικών στην θέση 














5534 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Σαλάντι του Δ.Δ. Διδύμων του Δ. Κρανιδίου, Ν. Αργο- 
λίδος. 

19. Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Εγκρίνουμε, σύμφωνα με τις διατάξεις του άρθρου 
34 του ν. 2160/1993 όπως αντικαταστάθηκε με την παρ. 
7 του άρθρου 27 του ν. 2636/1998, την υποβληθείσα 
μελέτη, για την χωροθέτηση καταφυγίου τουριστικών 
σκαφών στη θέση Σαλάντι του Δ.Δ. Διδύμων του Δήμου 
Κρανιδίου, σύμφωνα με την τεχνική περιγραφή και το 
επισυναπτόμενο τοπογραφικό διάγραμμα που αποτελεί 
αναπόσπαστο μέρος της παρούσας. 

Ο φορέας διαχείρισης του καταφυγίου τουριστικών 
σκαφών είναι η εταιρεία ΜΕΛΦΑ Ε.Π.Ε. 

Το εμβαδόν της θαλάσσιας ζώνης είναι 2.473,54 τ.μ. 

Το εμβαδόν της χερσαίας ζώνης είναι 1.300,09 τ.μ. 

Εμβαδόν μονόροφων (υπόσκαφων) κτιρίων εξυπηρέ¬ 
τησης (Ξ-Ο-Ο'-Ξ') = 75,00 τ.μ. 

Η δυναμικότητα του λιμένα είναι 30 θέσεις ελλιμενι- 
σμού σκαφών αναψυχής 

Περιγραφή έργων 

Τα έργα που θα κατασκευαστούν συνίστανται σε: 

Α) Διαμόρφωση του παραλιακού μετώπου προκειμένου 
να εξαλειφθούν τα υφιστάμενα φαινόμενα διάβρωσης 
και να καλυφθούν οι λειτουργικές απαιτήσεις του κα¬ 
ταφυγίου (πρόσβαση, χώροι υγιεινής και στάθμευσης) 
ως εξής: 

Το μέτωπο διαμορφώνεται σε τρία επίπεδα ώστε να 
επιτυγχάνεται η ομαλή πρόσβαση στο χώρο του κατα¬ 
φυγίου. Το έδαφος απομακρύνεται σε πλάτος 11 μέτρων 
έως την στάθμη +2.50 μ. στο ανατολικό όριο του έργου 
και με κλίση περίπου 3.5% ως την στάθμη των +0.70 μ. 
στο δυτικό όριό του. Στην συνέχεια διαμορφώνονται οι 
απαραίτητοι χώροι φυλακίου, ενδιαίτησης και υγιεινής 
και τέσσερις χώροι στάθμευσης εμβαδού 75 τ.μ. σε υπό- 
σκαφη κατασκευή από οπλισμένο σκυρόδεμα μήκους 
15 μ., πλάτους 5 μ. και ωφέλιμου ύψους 2.55 μ. Η οροφή 
της υπόσκαφης κατασκευής μονώνεται κατάλληλα και 
καλύπτεται με φυτικό χώμα. 

Μπροστά από την κατασκευή αυτή (στην στάθμη 
+2.00) και σε μήκος 53 μ. διαμορφώνεται πλάτωμα, η 
τελική επιφάνεια του οποίου επιστρώνεται με ένθετους 
κυβόλιθους σε άμμο και ψηφίδα. Επίσης σε όλο το μή¬ 
κος κατασκευάζεται χαμηλό προστατευτικό τοιχείο από 
οπλισμένο σκυρόδεμα ύψους 1.5 μ. πάνω από την στάθμη 
+0.70 μ., το οποίο επενδύεται με λιθοδομή. Για λόγους 
ασφαλείας, επί του τοιχείου τοποθετείται προστατευ¬ 
τικό κιγκλίδωμα σε όλο του το μήκος. 

Στην χερσαία ζώνη κατασκευάζεται υπόγεια στεγανή 
δεξαμενή χρησιμοποιημένων ορυκτελαίων. 

Στην εξωτερική πλευρά του υπόσκαφου χώρου δια¬ 
μορφώνεται δρόμος πλάτους 6 μ. και πεζοδρόμιο πλά¬ 
τους 1.10 μ. Η πρόσβαση από το παραλιακό μέτωπο 
στον μώλο θα γίνεται από την ρίζα του μώλου μετά 
από κατάλληλη διαμόρφωση του χώρου με τον οποίον 
γειτνιάζει, ώστε αυτός να είναι προσβάσιμος. 

Β) Λιμενική Υποδομή 

Θα κατασκευαστεί προσήνεμος μώλος σχήματος Γ 
συνολικού μήκους 100 μ. 

Ο λιμενοβραχίονας προβάλλεται κάθετα στο παραλι¬ 
ακό μέτωπο από την έξαρση στην ακτή και σε μήκος 35 
μέτρα. Εν συνεχεία κάμπτεται με ανατολική διεύθυνση 
εκτείνεται κατά 65 μέτρα. Το πέρας του μώλου διαμορ¬ 


φώνεται με κεφαλή πλάτους περίπου 6 μέτρων στην 
οποία τοποθετείται φανός σήμανσης. 

Η θαλάσσια είσοδος στο χώρο του καταφυγίου δια¬ 
μορφώνεται μεταξύ της κεφαλής του προσήνεμου μώ¬ 
λου και της διαμορφώσεως της ακτής και ο παραμένων 
διαθέσιμος χώρος του κύκλου ελιγμών ακτίνας 22.00 
μ. είναι κατάλληλος για τα μεγέθη των σκαφών που 
προβλέπεται να χρησιμοποιούν το καταφύγιο αλλά και 
επαρκής για την καλύτερη ανανέωση των υδάτων. 

Στην παράκτια ζώνη, στην «σκιά» του προσήνεμου 
μώλου διαμορφώνεται πλωτός προβλήτας συνολικού 
μήκους 40 μέτρων με την σύνδεση ανεξάρτητων πλωτών 
στοιχείων μήκους εκάστου 8μ. και πλάτους 2,40μ. στα 
οποία προβλέπεται και πρόσβαση από το παραλιακό 
μέτωπο. Η αγκύρωση των πλωτών στοιχείων στον πυθ¬ 
μένα θα γίνει μέσω αλυσίδων γαλβανισμένων καταλλή¬ 
λου τύπου και αντοχής σύμφωνα με τις σχετικές προ¬ 
διαγραφές και προκατασκευασμένων ογκολίθων από 
σκυρόδεμα, τοποθετημένων στον πυθμένα, έτσι ώστε 
να εξασφαλίζει τη σταθερότητα των πλωτών στοιχείων 
στις δυσμενείς φορτίσεις, χωρίς να παρεμποδίζεται η 
διέλευση σκαφών και χωρίς να μειώνεται το ωφέλιμο 
βάθος του λιμένα πέραν των 0,20 μ. 

Προβλέπεται η τοποθέτηση ράμπας πρόσβασης για 
την άμεση πρόσβαση των πλωτών στοιχείων από το 
παραλιακό μέτωπο καθώς και στην περιοχή συναρμογής 
των πλωτών στοιχείων με την επιφάνεια του μώλου. 

Η διαμόρφωση του κρηπιδότοιχου γίνεται με τεχνη¬ 
τούς ογκολίθους σκυροδέματος τοποθετημένους σε 
επάλληλες στήλες, η έδραση των οποίων γίνεται σε 
κατάλληλα διαμορφωμένο τμήμα λιθορριπών. Το υλικό 
κατασκευής της ανωδομής είναι σκυρόδεμα ενώ στην 
κεφαλή του μώλου τοποθετείται φανός επισήμανσης. 

Στην μελέτη του εν λόγω καταφυγίου γίνεται πρόβλε¬ 
ψη και για την ασφαλή προσέγγιση υδροφόρου πλοίου, 
όποτε αυτή απαιτείται, το οποίο θα καλύπτει ανάγκες 
της ευρύτερης περιοχής σε νερό. 

2. Ο φορέας διαχείρισης οφείλει να μεριμνήσει 
ώστε: 

• Να ακολουθήσει την προβλεπόμενη από τον νόμο 
3010/2002 διαδικασία για την περιβαλλοντική αδειοδό- 
τηση του έργου. 

• Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ' όψη έργων από 
όλες τις συναρμόδιες Υπηρεσίες. 

• Να τηρηθούν οι διατάξεις του ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

• Να τηρηθούν όσα αναγράφονται στην υπ’ αριθμ. 
ΥΠΠΟ/ΓΔΑΠΚ/ΑΡΧ/Α1/Φ41/72358/3501 απόφαση του 
Υπουργού Πολιτισμού, Γ εν. Δ/νση Αρχαιοτήτων και Πο¬ 
λιτιστικής Κληρονομιάς, Δ/νση Προϊστορικών και Κλα¬ 
σικών Αρχαιοτήτων [(15) σχετικό] 

• Σε περίπτωση ανεύρεσης αρχαίων κατά τη διάρκεια 
των εργασιών, οι υπεύθυνοι του έργου οφείλουν να 
διακόψουν τις εργασίες και να ειδοποιήσουν την Εφο¬ 
ρεία Εναλίων Αρχαιοτήτων, προκειμένου να προβεί σε 
ενέργειες των αρμοδιοτήτων της. 

• Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 
φράγματα, απορροφητικές - διασκορπιστικές ουσίες 
κ.λ.π) που θα υποδειχθούν από την οικεία Λιμενική Αρχή 

καθώς και τη σχεδίαση που θα πρέπει να εφαρμόζει σε 
παρόμοια περιστατικά. 

• Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχονται 
από τις χερσαίες - παράκτιες (υπάρχουσες και νέες) 
εγκαταστάσεις της ευρύτερης περιοχής του έργου. 

• Να μη δημιουργηθούν οποιασδήποτε μορφής προ¬ 
βλήματα για την εύρυθμη λειτουργία και ασφάλεια 
ναυσιπλοΐας. 

• Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

• Να κατασκευαστούν δίκτυα παροχής ρεύματος, ύδα- 
τος και τηλεφώνου ανά σκάφος. 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της υπ’ αριθμ. 10/2002 Πυροσβεστικής Διάταξης. 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

• Να διατίθενται υλικά και μέσα απορρύπανσης που 
θα υποδειχθούν από την οικεία Λιμενική Αρχή και να 
τηρούνται τα προβλεπόμενα από τον ν. 743/1977 (ΦΕΚ 
319 Α ) και την υπ’ αριθμ. 3418/7/02 (ΦΕΚ 712Β) κοινή υπουρ¬ 
γική απόφαση «Μέτρα και όροι για τις λιμενικές εγκα¬ 
ταστάσεις παραλαβής αποβλήτων που παράγονται στα 
πλοία και καταλοίπων φορτίων». 

• Να κατασκευασθεί δεξαμενή ελαιωδών καταλοί¬ 
πων. 

• Να εφοδιαστεί πριν από την έναρξη των εργασιών, 
με την προβλεπόμενη στο άρθρο 260 του Γενικού Κα¬ 
νονισμού Λιμένων άδεια, από την οικεία Λιμενική Αρχή, 
η οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά τη διάρκεια εκτέλεσης των 
έργων. 

• Να ληφθούν όλα τα μέτρα ασφάλειας κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 

• Να ληφθούν υπ’ όψιν όσα αναγράφονται στον ν. 
3057/2002 και στον ν. 2831/2000, με τον οποίον τρο¬ 
ποποιήθηκε ο ΓΟΚ (ν. 1577/1985), και αφορούν την εξα¬ 
σφάλιση πρόσβασης και προσπελασιμότητας δημοσίων 
χώρων από άτομα με ειδικές ανάγκες. 


• Να φωτοσημανθούν τα έργα σύμφωνα με τα σχέδια 
και τις οδηγίες της Υπηρεσίας Φάρων του Πολεμικού 
Ναυτικού, βάσει του ν. 1629/1951 «Περί Φάρων». 

• Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην 
ξηρά, να διασκορπισθούν σε βάθη μεγαλύτερα των πε¬ 
νήντα (-50) μέτρων, η ισοβαθής των οποίων διέρχεται 
ένα (1) ναυτικό μίλι Δυτικά - Νοτιοδυτικά της θέσεως 
εκτελέσεως των έργων. 

• Να εξασφαλισθεί ότι τα βάθη στα πρόσγεια του 
καταφυγίου θα είναι μεγαλύτερα από τα ωφέλιμα βάθη 
χρησιμοποιήσεως αυτού. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να εξασφαλιστεί η ασφαλής αγκύρωση των πλωτών 
προβλητών στο βυθό, ώστε να αποτραπεί τυχόν αποκο¬ 
πή τους και η δημιουργία έτσι ναυτιλιακού κινδύνου. 

• Να προσκομισθεί πιστοποιητικό από αναγνωρισμένο 
νηογνώμονα, που θα αναφέρεται στην ασφαλή αγκυρο¬ 
βολιά - πλευστότητα και στην τοξικότητα των πλωτών 
προβλητών. 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 

• Μετά το πέρας εκτέλεσης των εργασιών κατασκευ¬ 
ής να αποσταλεί στην ανωτέρω Υπηρεσία λεπτομερής 
οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοι¬ 
χων ΧΕΕ και λοιπών ναυτιλιακών βοηθημάτων. 

• Μετά το πέρας εκτελέσεως των έργων, θα πρέπει 
να ληφθεί μέριμνα για επανακαθορισμό των ορίων αι- 
γιαλού - παραλίας σύμφωνα με τα προβλεπόμενα από 
τον ν. 2160/1993, άρθρο 31, παρ. 8. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2008 

Ο ΥΠΟΥΡΓΟΣ 

ΑΡΗΣ ΣΠΗΛΙΩΤΟΠΟΥΛΟΣ 

Αριθμ. 3271 (2) 

Κήρυξη ως αναδασωτέας δημόσιας δασικής έκτασης, 
συνολικού εμβαδού 8,240 στρ. στη δασική θέση «Τρό- 
ταλι» περιοχής Δρυόπης Περιφέρειας Δήμου Τροιζή- 
νας της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) των άρθρων 24 παρ. 1 και 117 παρ. 3 του Συντάγ¬ 
ματος της Χώρας. 

β) των άρθρων 200, 201 και 205 του ν.δ. 86/1969 (ΦΕΚ 
7 Α/18.1.1969) «περί Δασικού Κώδικα». 

γ) των άρθρων 37, 38, 39, 40, 41, 42 ,43, 44 και 79 του 
ν. 998/1979 (ΦΕΚ 289 τ. Α729.12.1979) «περί προστασίας 
των δασών και των δασικών εν γένει εκτάσεων της 
Χώρας», καθώς και του άρθρου 70 παρ. 3, όπως συμπλη¬ 
ρώθηκε με το άρθρο 12 παρ. 2 του ν. 2040/1992 (ΦΕΚ 
70 τ.Α/23.4.1992) «περί ρύθμισης Θεμάτων Υπουργείου 
Γεωργίας κ,λπ.» 

δ) του άρθρου 5 του ν. 3200/1955 «περί διοικητικής 
αποκεντρώσεως» σε συνδυασμό με τις διατάξεις του 
ν.δ. 532/1970 (ΦΕΚ 103 τ.Α'/1970) «περί συμπληρώσεως 
των διατάξεων διοικητικής αποκεντρώσεως» σε συν¬ 
δυασμό με τις διατάξεις του β.δ. 709/5.11.1970 (ΦΕΚ 235 
τ.Α'/1970) «περί καθορισμού των διατηρουμένων αρμο¬ 
διοτήτων κ.λ.π.». ε) των άρθρων 4 παρ.6 και 6 παρ. 7 του 
ν. 2240/1994 (ΦΕΚ 153 Τ.Α71994) και των άρθρων 14 παρ. 
1, 2 και 15 του ν. 2399/1996 (ΦΕΚ 90 τ. Α71996). 

στ) του άρθρου 7 του ν. 2503/1997 (ΦΕΚ 107 
τ.Α730.5.1997) «περί Διοίκησης, οργάνωσης, στελέχωσης 
της Περιφέρειας κ.λπ.». 

ζ) των άρθρων 1 παρ. 2, 2 παρ. 7 και 3 παρ.4 του ν. 
2647/1998 (ΦΕΚ 237 τ.Α/22.10.1998) «περί μεταβίβασης 
αρμοδιοτήτων στις Περιφέρειες». 

η) του άρθρου 120 του ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις » 

2. Τις εξής διαταγές του Υπουργείου Γεωργίας: 
α) 160417/1180/9.7.1980, 

β) 182447/3049/24.9.1980, 
γ) 141823/24.2.1983. 

3. Την υπ’ αριθμ. οικ. 6413/29.5.2008 απόφαση Γενικού 
Γραμματέα Περιφέρειας Αττικής «περί μεταβίβασης αρ¬ 
μοδιοτήτων και εξουσία υπογραφής» 

4. Την υπ’ αριθμ. 2180/17.10.2008 πρόταση του αρμοδί¬ 
ου Δασαρχείου Πόρου σχετικά με την κήρυξη ως ανα¬ 
δασωτέας της κατωτέρω δασικής έκτασης, συνολικού 
εμβαδού 8,240 στρ. που καταστράφηκε από παράνομη 


εκχέρσωση, από τους Λίτσα Νικόλαο του Αθανασίου και 
Λίτσα Ανάργυρο του Αθανασίου κατά το χρονικό διά¬ 
στημα από τον Δεκέμβριο του 2007 μέχρι σήμερα, στη 
δασική θέση «Τρόταλι» περιοχής Δρυόπης Περιφέρειας 
του Δήμου Τροιζήνας. 

5. Την εκ του Συντάγματος υποχρέωση για την επα- 
νεγκατάσταση της δασικής βλάστησης που καταστρά¬ 
φηκε από εκχέρσωση και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδά¬ 
σωσης, σύμφωνα με τις εκάστοτε ισχύουσες διατάξεις, 
αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία για την επανεγκατάσταση της δασικής βλάστησης, 
που καταστράφηκε από εκχέρσωση, δημόσια δασική 
έκταση, συνολικού εμβαδού 8,240 στρ. (οκτώ στρεμμά¬ 
των και διακοσίων σαράντα χιλιοστών του στρέμματος) 
και η οποία αποτελείται από το τμήμα I εμβαδού 4,680 
στρ. και το τμήμα II εμβαδού 3,560 στρ. 

Η έκταση αυτή, που βρίσκεται στην θέση «Τρόταλι» 
περιοχής Δρυόπης Περιφέρειας Δήμου Τροιζήνας της 
Νομαρχίας Πειραιά, καλυπτόταν από βλάστηση της δι¬ 
άπλασης των αείφυλλων πλατύφυλλων συγκροτούμενη 
από πουρνάρια, αγριελιές, σχίνα, ασπάλαθους με βαθμό 
συγκόμωσης (0,8) 

Στο από 17.10.2008 τοπογραφικό διάγραμμα με κλί¬ 
μακα 1:2000, το οποίο αποτελεί αναπόσπαστο μέρος 
της απόφασης αυτής, η εν λόγω έκταση εμφανίζεται 
με τα στοιχεία περιμέτρου: τμήμα I «Φ, X, Ψ, Ω, α,..., ρ, 
Φ», τμήμα II «Α, Β, Γ, ... Υ, Α » και στο ενσωματωμένο 
απόσπασμα φύλλου Γ.Υ.Σ αριθμ. 7329/3 κλίμακας 1:5000 
με μαύρο περίγραμμα και τα ίδια στοιχεία, ενδεικτικά σε 
απόσπασμα χάρτη κλίμακας 1:50.000 και με όρια: 

Τμήμα I Τμήμα II 

Ανατολικά: Με μη δασική έκταση. Με δασική έκταση. 

Δυτικά: Με δασική έκταση. Με μη δασική έκταση. 

Βόρεια: Με δασική έκταση. Με μη δασική έκταση. 

Νότια: Με μη δασική έκταση. Με δασική και μη δασική 

έκταση. 

Η απόφαση αυτή ισχύει από της κοινοποιήσεως της 
αρμοδίως και προ της δημοσιεύσεως της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Νοεμβρίου 2008 

Ο Γ ενικός Γ ραμματέας Περιφέρειας 
ΧΑΡ. ΜΑΝΙΑΤΗΣ 

Αριθμ. 3210 (3) 

Κήρυξη ως αναδασωτέας Δημόσιας δασικής έκτασης, 
εμβαδού 37,520 στρ. στη δασική θέση «Χρυσή» Περι¬ 
φέρειας Δήμου Τροιζήνας της Νομαρχίας Πειραιά 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) των άρθρων 24 παρ. 1 και 117 παρ. 3 του Συντάγ¬ 
ματος της Χώρας. 

β) των άρθρων 200, 201 και 205 του ν.δ. 86/1969 (ΦΕΚ 
7Α'/18.1.1969) «περί Δασικού Κώδικα». 

γ) των άρθρων 37, 38, 39 ,40,41, 42 ,43, 44 και 79 του 
ν.998/1979 (ΦΕΚ 289 τ. Α729.12.1979) «περί προστασίας 
των δασών και των δασικών εν γένει εκτάσεων της 
Χώρας», καθώς και του άρθρου 70 παρ. 3, όπως συ¬ 
μπληρώθηκε με το άρθρο 12 παρ.2 του ν. 2040/1992 (ΦΕΚ 
70 τ.Α723.4.1992) «περί ρύθμισης Θεμάτων Υπουργείου 
Γεωργίας κ,λ.π.». 

δ) του άρθρου 5 του ν. 3200/1955 «περί διοικητικής 
αποκεντρώσεως» σε συνδυασμό με τις διατάξεις του ν.δ. 
532/1970 (ΦΕΚ 103 τ.Α'/1970) «περί συμπληρώσεως των 
διατάξεων διοικητικής αποκεντρώσεως» σε συνδυασμό 
με τις διατάξεις του β.δ. 709/5.11.1970 (ΦΕΚ 235 τ.Α'/1970) 
«περί καθορισμού των διατηρουμένων αρμοδιοτήτων 
κ.λπ.». 

ε) των άρθρων 4 παρ.6 και 6 παρ. 7 του ν. 2240/1994 
(ΦΕΚ 153 τ.Α'/1994) και των άρθρων 14 παρ. 1, 2 και 15 
του ν. 2399/96 (ΦΕΚ 90 τ. Α71996). στ) του άρθρου 7 
του ν. 2503/97 (ΦΕΚ 107 τ.Α730.5.1997) «περί Διοίκησης, 
οργάνωσης, στελέχωσης της Περιφέρειας κ.λ.π.» 

ζ) των άρθρων 1 παρ.2,2 παρ.7 και 3 παρά του ν. 
2647/1998 (ΦΕΚ 237 τ.Α722.10.1998) «περί μεταβίβασης 
αρμοδιοτήτων στις Περιφέρειες», η) του άρθρου 120 του 
ν. 1892/1990 «Για τον εκσυγχρονισμό και την ανάπτυξη 
και άλλες διατάξεις » 

2. Τις εξής διαταγές του Υπουργείου Γεωργίας: 

α) 160417/1180/9.7.1980, 

β) 182447/3049/24.9.1980 

γ) 141823/24.2.1983. 

3. Την υπ’ αριθμ. οικ. 6413/29.5.2008 απόφαση Γενικού 
Γραμματέα Περιφέρειας Αττικής «περί μεταβίβασης αρ¬ 
μοδιοτήτων και εξουσία υπογραφής» 


4 - Την υπ’ αριθμ. 1951/22.9.2008 πρόταση του αρμοδίου 
Δασαρχείου Πόρου σχετικά με την κήρυξη ως αναδασω¬ 
τέας της κατωτέρω δασικής έκτασης, εμβαδού 37,520 
στρ. που καταστράφηκε από πυρκαγιά στις 13 του μηνός 
Αυγούστου του έτους 2008, στη δασική θέση «Χρυσή» 
Περιφέρειας του Δήμου Τροιζήνας. 

5. Την εκ του Συντάγματος υποχρέωση για την επα- 
νεγκατάσταση της δασικής βλάστησης που καταστρά¬ 
φηκε από πυρκαγιά και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδά¬ 
σωσης, σύμφωνα με τις εκάστοτε ισχύουσες διατάξεις, 
αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία για την επανεγκατάσταση της δασικής βλάστησης, 
που καταστράφηκε από πυρκαγιά, δημόσια δασική έκτα¬ 
ση, εμβαδού 37,520 στρ. (τριάντα επτά στρεμμάτων και 
πεντακοσίων είκοσι χιλιοστών του στρέμματος). Η έκτα¬ 
ση αυτή, που βρίσκεται στην θέση «Χρυσή» Περιφέρειας 
Δήμου Τ ροιζήνας της Νομαρχίας Πειραιά, καλυπτόταν 
από βλάστηση της διάπλασης των αείφυλλων πλατύ¬ 
φυλλων, συγκροτούμενη από πουρνάρια, κουμαριές, 
ρείκια κ.λπ. πυκνότητας 80 -100%. 

Στο από 22.9.2008 διάγραμμα με κλίμακα 1:4.000, το 
οποίο αποτελεί αναπόσπαστο μέρος της απόφασης 
αυτής, η εν λόγω έκταση φαίνεται με στοιχεία περι¬ 
μέτρου, Α, Β, Γ ,..., Ω, α, β,.., υ, φ, Α (στο ενσωματωμέ¬ 
νο απόσπασμα φύλλου Γ.Υ.Σ αριθμ. 6491/7 κλίμακας 
1:5.000 με μαύρο περίγραμμα και τα ίδια στοιχεία, 
ενδεικτικά σε απόσπασμα χάρτη κλίμακας 1:50.000) 
και με όρια: 

Ανατολικά: Με μη δασική έκταση. 

Δυτικά: Με δασική έκταση. 

Βόρεια Με δασική έκταση. 

Νότια: Με μη δασική έκταση. 

Η απόφαση αυτή ισχύει από της κοινοποιήσεως της 
αρμοδίως και προ της δημοσιεύσεως της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πειραιάς, 14 Νοεμβρίου 2008 

Ο Γ ενικός Γ ραμματέας Περιφέρειας 
ΧΑΡ. ΜΑΝΙΑΤΗΣ 

